২০২১–২২ শ্রীলঙ্কা ক্রিকেট দলের ওমান সফর
শ্রীলঙ্কা পুরুষ ক্রিকেট দল ২০২১ সালের অক্টোবর মাসে দুটি ২০ ওভারের ম্যাচের একটি সিরিজ খেলার জন্য ওমান সফর করে। আল আমিরাত ক্রিকেট স্টেডিয়ামে অনুষ্ঠিত ম্যাচগুলো উভয় দলের জন্য ২০২১ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। শ্রীলঙ্কা ক্রিকেটের প্রধান নির্বাহী কর্মকর্তা অ্যাশলি দে সিলভা ও ওমানের কোচ দিলীপ মেন্ডিস সিরিজটি নিশ্চিত করেন। সিরিজে শ্রীলঙ্কা দল ২–০ ব্যবধানে জয়লাভ করে।